Document ID: 31993R0870

ΚΑΝΟΝΙΣΜΟΣ (ΕΟΚ) αριθ. 870/93 ΤΗΣ ΕΠΙΤΡΟΠΗΣ της 14ης Απριλίου 1993 για την τροποποίηση του κανονισμού (ΕΟΚ) αριθ. 2328/91 του Συμβουλίου σχετικά με την προσαρμογή ορισμένων ποσών που καθορίζονται σε Ecu λόγω της τροποποίησης των συντελεστών μετατροπής που εφαρμόζονται στο πλαίσιο της κοινής γεωργικής πολιτικής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τους συντελεστές μετατροπής που εφαρμόζονται στο πλαίσιο της κοινής γεωργικής πολιτικής (1), και ιδίως το άρθρο 13 παράγραφος 1,
Εκτιμώντας:
ότι, σύμφωνα με το άρθρο 3 παράγραφος 2 του κανονισμού (ΕΟΚ) αριθ. 3813/92, ο γεωργικός συντελεστής μετατροπής που εφαρμόζεται στα μέτρα των οποίων η κοινοτική χρηματοδότηση υπάγεται αποκλειστικά στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού, είναι ίσος, από την 1η Ιανουαρίου 1993, προς το συντελεστή που εφαρμόζεται για τη λογιστική των δαπανών του γενικού προϋπολογισμού των Ευρωπαϊκών Κοινοτήτων- ότι αυτό συνεπάγεται μείωση του συντελεστή μετατροπής που εφαρμοζόταν προηγουμένως-
ότι, λόγω της μείωσης του συντελεστή μετατροπής, ορισμένα κράτη μέλη ζήτησαν αύξηση των ποσών που προβλέπονται από τον κανονισμό (ΕΟΚ) αριθ. 2328/91 του Συμβουλίου της 15ης Ιουλίου 1991 σχετικά με τη βελτίωση της αποτελεσματικότητας των γεωργικών διαρθρώσεων (2), όπως τροποποιήθηκε από τον κανονισμό (ΕΟΚ) αριθ. 2080/92 (3)-
ότι η αύξηση ορισμένων ποσών που καθορίζονται σε Ecu από τον κανονισμό (ΕΟΚ) αριθ. 2328/91 επιτρέπει να αποφευχθεί η μείωση σε εθνικό νόμισμα των σχετικών ποσών την οποία θα συνεπαγόταν η μείωση του συντελεστή μετατροπής- ότι μια τέτοια αύξηση αποτελεί αναγκαίο μέτρο δυνάμει του άρθρου 13 παράγραφος 1 του κανονισμού (ΕΟΚ) αριθ. 3813/92 για να διευκολυνθεί η πρώτη εφαρμογή αυτού του κανονισμού-
ότι τα μέτρα που λαμβάνονται δυνάμει του άρθρου 13 παράγραφος 1 του κανονισμού (ΕΟΚ) αριθ. 3813/92 θεσπίζονται από την Επιτροπή σύμφωνα με τη διαδικασία που προβλέπεται στο άρθρο 12 του εν λόγω κανονισμού- ότι, κατά συνέπεια, εφαρμόζεται η διαδικασία που προβλέπεται στο άρθρο 29 του κανονισμού (ΕΟΚ) αριθ. 4253/88 του Συμβουλίου (4)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα ποσά που προβλέπονται στον κανονισμό (ΕΟΚ) αριθ. 2328/91 και απαριθμούνται στο παράρτημα του παρόντος κανονισμού τροποποιούνται με τον τρόπο που αναφέρεται σ' αυτό.
2. Το ποσό των 25 000 Ecu που αφορά το καθεστώς ενισχύσεων στις επενδύσεις που προβλέπεται στον τίτλο IV του κανονισμού (ΕΟΚ) αριθ. 2328/91 και το οποίο εφαρμόζεται στα Κανάρια Νησιά δυνάμει του άρθρου 27 παράγραφος 1 στοιχεία α) και β) του κανονισμού (ΕΟΚ) αριθ. 1601/92 του Συμβουλίου της 15ης Ιουνίου 1992 σχετικά με τα ειδικά μέτρα που αφορούν ορισμένα γεωργικά προϊόντα υπέρ των Κανάριων Νησιών (5) αυξάνεται σε 27 323 Ecu.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται με ισχύ από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Απριλίου 1993.

Labels: 18
19
6